Document ID: 31981R0026

ΚΑΝΟΝΙΣΜΟΣ (ΕΟΚ) αριθ. 26/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί δεκάτης τροποποιήσεως του κανονισμού (ΕΟΚ) αριθ. 1528/78 "περί των λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών(1), όπως τροποποιήθηκε τελευταία από τον κανονισμό (ΕΟΚ) αριθ. 1370/80(2), και ιδίως το άρθρο 6 παράγραφος 3,
Εκτιμώντας:
ότι το άρθρο 9α παράγραφος 6 του κανονισμού (ΕΟΚ) αριθ. 1528/78(3)προβλέπει τη μέθοδο καθορισμού στα διάφορα Κράτη μέλη των ωρών λήξεως των προθεσμιών καταθέσεως των αιτήσεων χορηγήσεως πιστοποιητικών ενισχύσεως- ότι η εν λόγω διάταξη ήταν σύμφωνη με το άρθρο 6 παράγραφος 3 του κανονισμού (ΕΟΚ) αριθ. 193/75 της 17ης Ιανουαρίου 1975 περί κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα(5), όπως τροποποιήθηκε τελευταία από τον κανονισμό (ΕΟΚ) αριθ. 2471/80(6)- ότι μετά την πρόσφατη τροποποίηση του άρθρου αυτού, πρέπει να γίνει προσαρμογή του κανονισμού (ΕΟΚ) αριθ. 1528/78 με βάση την τοπική ώρα Βρυξελλών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 9α παράγραφος 6 του κανονισμού (ΕΟΚ) αριθ. 1528/78 αντικαθίσταται από το ακόλουθο κείμενο:
"6. Οι ώρες λήξεως των προθεσμιών που καθορίζονται στον παρόντα κανονισμό είναι ώρες Βελγίου."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 2
6